Steinkjerfestivalen

Steinkjerfestivalen er en festival i Steinkjer i Trøndelag. Festivalen ble arrangert for første gang 18. og 19. august 2006. Scener i bruk i dag er: Rismelen som hovedscene, Studenten, Torget og Steinkjer kirke
Steinkjerfestivalen er en festival som skal være bred musikalsk, og ha "noe for alle" og markedsføres med Liten By - Store Opplevelser. De største norske artistene, internasjonale ikoner og de mest spennende, aktuelle og kritikerroste nye, norske artistene. Det viktigste kriteriet i valget av artister skal være 'Kvalitet'. Steinkjerfestivalen har et sterkt fokus på å presentere norske artister, og har også som målsetning at 50% av de norske artistene skal ha "lokal/regional forankring"   
Festivalen ble i de første tre årene arrangert i slutten av august, etter Steinkjermartnan. I 2009 ble festivalen flyttet til siste helgen juni.
I 2010 ble festivalen i sin helhet flyttet til Steinkjer sentrum, hvilket alltid var visjonen. I samarbeid med Steinkjer kommune ble da Rismelens gamle scene revet slik at det blir plass til en større mobil scene der. I tillegg ble det tilrettelagt for festivalen med ny transformatorstasjon for å levere nok strøm til arrangementet.
I 2012 fikk festivalen egen definert festivalcamping på idylliske 'Holmen' i Steinkjerelva, i umiddelbar nærhet til festivalområdet. Denne ble svært godt mottatt av gjester og kommunens innbyggere.
I 2014 leverte Steinkjerfestivalen et historisk "stunt", en full rockeproduksjon på toppen av Oftenåsen i samarbeid med Oftenåsens venner. Ca. 2000 publikummere tok gåturen opp til "taket på Steinkjer" for å høre de lokale heltene 'Hat'.
I 2015 ble festivalen utsolgt for første gang. 6000 solgte billetter begge dager.
I 2015 ble den 10. festivalen arrangert med flere spesielle arrangement. Bl.a. et bestillingsverk fra festivalen til Steinkjerartisten Stian Westerhus som komponerte et verk med inspirasjon fra Jacob Weideman. Verket ble fremført i Steinkjer kirka som ofte kalles "Weidemanns mausoleum" ettersom Weidemann har all stått for all dekorasjon i kirka. Konserten ble en historisk opplevelse.
Foruten selve musikkprogrammet har festivalen et imponerende 'Pluss-program', dvs andre aktiviteter utenom det rent musikalske. Dette er bl.a. et eget Barneprogram på lørdagen, Litteraturprogram med bokbad, Mesternes Mester-arrangement, Familiedag i Jernbaneparken, Næringslivstreff/vorspiel, Musikk-klinikker for unge lokale musikere, m.m. 
I 2009 initierte og startet Steinkjerfestivalen 'Trøndersk Festivalnettverk', ett nettverk for alle typer festivaler i regionen som skulle jobbe med kompetansehevende tiltak for medlemsfestivalene. Steinkjerfestivalen administrerte nettverket i de 2 første årene. 
I 2015 var Steinkjerfestivalen initiativtager til å etablere Vinterfest i februar måned. Arrangementet ble en kjemepsuksess og solgte ut alle billetter på forhånd. Vinterfest 2016 ble også utsolgt.
I 2015 etablerte Steinkjerfestivalen 'Frivilligskolen'. "Skolen" er et tiltak til å profesjonalisere de frivillige i festivalen som ønsker å lære mer om alkohol- og narkotikaproblematikk, vakt- og sikkerhet ved arrangement, sanitetsspørsmål og annet som er viktig i forhold til gjennomføring av arrangement. "Skolen" ble en stor suksess med over 70 deltagere. I 2016 blir Skolen utvidet.